Cunctis Christi fidelibus notificetur quod quidam miles nomine Milo de Montebarro, grato animo dedit Molismensi quemdam hominem Advinum nomine, quidquid in eo habebat in omni redditu et consuetudine, nihil omnino retinens in corpore, vel substantia, vel successione ipsius, jure perpetuo ecclesie Molismensi serviturum. Pro qua tamen concessione date sunt eidem Miloni ccl libre denariorum. Quidam autem miles, nomine Gotefridus de Molismo habebat in supradicto Advino unum denarium consuetudinis, quem a supradicto Milone in feodum tenebat. Hic igitur et ipsum denarium et si quid aliud in eo reclamabat, acceptis ccc solidis laudante Adelina, uxore sua, predicte ecclesie Molismensi concessit. Et quia ut hoc fieret, sepedictus Milo laudavit; iterum centum solidos habuit. Factum est hoc apud Montembarrum, castrum domini Rainardi, fratris ipsius Milonis, in publico conventu nobilium. Hec omnia laudante et confirmante eodem Rainardo et uxore sua Aanolde, cui etiam pro hac concessione dati sunt xl solidi de supra dicta summa denariorum; et ad hujus judicium concessionis, cultellus per quem donum factum est fractus est ibi, coram cunctis astantibus. Hujus donationis testes sunt: Achadeus, Hugo Plaanete; Poncius gigans; Hugo pauper; Hugo prepositus; Winebaudus de Sennliaco; de Rubeo Monte; Pontius de Argentolio; Umbaudus Turrensis; Rodulfus Trecensis; Hugo, filius Isabel; Fulcherius venator; Ricardus de Marcennaco; Guillelmus de Masciaco, Marinus de Lania. Ut igitur hoc donum firmius servaretur, prædictus Milo Molismum veniens, in capitulo fratrum donum suum renovavit, et eumdem Advinum per manum tenens ad altare sancte Marie perduxit, textumque sancti Evangelii ipse et Gaudefridus de Molismo accipientes eumdem hominem Domino et sancte sue genitrici obtulerunt, et in jus ecclesie deinceps adire jusserunt et hec omnia sic dicta se fideliter servare promiserunt. Testes sunt: Guillelmus, decanus; ipse Milo qui hoc donum fecit; et Godefridus similiter; Guillelmus de Masciaco, Arnaudus, Richardus; Johannes, filius Rainbaudi; Richardus Pistor; Rodulphus peletarius; Hugo frater presbiter; Warnerius cocus; Christianus Theodericus cocus; Ingelbertus; Drogo de Poliaco; Johannes et Guillelmus de Curterone; Rainbaudus; Aalardus; Obertus; Ingelbertus, filius Walanni fabri; Gaufredus sarracenus; Albertus.